google/wiki40b huggingface dataset:
जयसिंह तृतीय (पश्चिमी चालुक्य)

जयसिंह तृतीय, सोमेश्वर द्वितीय और विक्रमादित्य षष्ठ का अनुज था।
अपने पिता (सोमेश्वर प्रथम) के समय में वह तर्दवाडि का प्रांतपाल था। १०६१ ई. में वह कूडल् के युद्ध में वीर राजेंद्र के विरुद्ध लड़ा था किंतु चालुक्य पक्ष की गहरी हार हुई थी। सोमेश्वर द्वितीय ने सिंहासन पर बैठने पर जयसिंह को भी प्रांतों का शासन दिया। १०६८ ई. में वह कोगलि, कदंबलिगे और बल्लकुंदे पर राज्य कर रहा था। बाद में वह नोलंबवाडि और सिंदवाडि का प्रांतपाल नियुक्त हुआ जिस पद पर वह १०७३ ई. तक बना रहा। बीच-बीच में उसे अन्य प्रांतों का भी अधिकार मिल जाता था। विरुद सहित उसका पूरा नाम "त्रैलोक्यमल्लनोलंम-पल्लव पेर्माडि जयसिंहदेव" था। विक्रमादित्य षष्ठ और सोमेश्वर द्वितीय के संघर्ष में दोनों बार उसने विक्रमादित्य का पक्ष लिया। १०७६ ई. में वह भी विक्रमादित्य के साथ कुलोत्तुंग प्रथम के हाथों पराजित हुआ था, जिसने सोमेश्वर का पक्ष लिया था। किंतु उसकी सहायता से विक्रमादित्य ने चोल नरेश को पराजित करके सिंहासन प्राप्त किया। विक्रमादित्य ने जयसिंह की सहायता का उचित महत्व स्वीकार किया और उसे बेल्वोल और पुलिगेरे का प्रांत दिया जो प्राय: युवराज को दिया जाता था। बाद में बनवासि और संतलिगे भी उसके अधिकार में कर दिए गए।
१०८३ ई. तक जससिंह ने विक्रमादित्य की अधीनता में शासन किया। फिर उसने प्रजा को अनेक प्रकार से उत्पीड़ित करके धन एकत्र किया जिससे उसने एक विशाल सेना बनाई, चोल नरेश से भी मित्रता की, वन-जातियों से संधि की, विक्रमादित्य की सेना में फूल डालने का प्रयत्न किया और सिंहासन पर अपना अधिकार करने के लिये कृष्णा के तट पर आया जहाँ अनेक सामंत उससे मिल गए। पहले तो विक्रमादित्य ने शांतिपूर्ण उपायें से काम लेना चाहा किन्तु अंत में विवश होकर उसे युद्ध करना पड़ा। जयसिंह को प्रारंभ में विजय मिलती हुई सी लगी, किंतु अंत में विक्रमादित्य की वीरता के कारण वह पराजित होकर बंदी बना। बिल्हण के अनुसार विक्रमादित्य ने उसे क्षमा कर दिया। वास्तविकता कदाचित् उससे कुछ भिन्न थी; इसके बाद इतिहास में जयसिंह का कोई चिह्न नहीं मिलता।
अक्षीय झुकाव

अक्षीय झुकाव (अंग्रेजी: Axial tilt) खगोलशास्त्र में किसी कक्षा (ऑरबिट) में परिक्रमा करती खगोलीय वस्तु के घूर्णन अक्ष (एक्सिस) और उसकी कक्षा पर खड़े किसी काल्पनिक लम्ब (परपॅन्डीक्यूलर) के बीच बने कोण (ऐंगल) को कहते हैं।
अगर किसी पृथ्वी जैसी गोल वस्तु की दोनों मुख हिलावाटों को देखा जाए - अपने अक्ष पर घूर्णन (रोटेशन) और सूरज के इर्द-गिर्द परिक्रमा - तो अक्षीय झुकाव होने से उसके ध्रुव कक्षा (ऑरबिट) के मार्ग के ठीक ऊपर या नीचे नहीं होते। एक ध्रुव कक्षा से ज़रा अन्दर सूरज के थोड़ा अधिक समीप होता है और दूसरा कक्षा से ज़रा बाहर सूरज से थोड़ा दूर। परिक्रमा करते हुए कुछ देर बाद अन्दर वाला ध्रुव बाहर आ जाता है और दूसरा वाला अन्दर। यही मौसम बदलने का मुख्य कारण है - जब दक्षिणी ध्रुव अन्दर को होता है तो दक्षिणी गोलार्ध (हेमिस्फ़ीयर) में गर्मी का मौसम चलता है और उत्तरी में सर्दी का। छह महीने बाद जब पृथ्वी अपनी कक्षा के दूसरी पार होती है तो पासा पलट जाता है - दक्षिणी गोलार्ध (हेमिस्फ़ीयर) में सर्दियाँ होती हैं और उत्तरी में गर्मियाँ।
चना मसाला

सामग्री

काबुली चने के साथ इसमें प्याज, टमाटर, अदरक, लहसुन, हरा धनिया, हल्दी, धनिया पावडर, गर्म मसाला आदि पड़ते हैं। यह एक शाकाहारी व्यंजन है। इसमें बनाते हुए यदि सूखा चना मसाला भी डाल दिया जाये तो स्वाद दोगुना हो जाता है।

क्षेत्र

भारत में यह मुख्यतः उत्तरी भारत के पंजाब के अलावा पश्चिमी भारत में सिंधी क्षेत्र, गुजरात और राजस्थान में चलती है। गुजरात और राजस्थान में ये प्रायः सूखी सब्जी बनती है। वहीं उत्तर प्रदेश औरन कटवर्ती क्षेत्रों में ये रसेदार सब्जी बनती है। किंतु मसाला सदा ही चटपटा और तेज होता है। इसे कुल्चे या भटूरे के संग परोसा जाता है। प्रायः उत्सवों की दावतों में यह एक मुख्य व्यंजन होता है।
पाकिस्तान में आलू छोले बहुत चलते हैं। ये कराची और लाहौरकी सड़कों पर आम बिकते हुए मिलते हैं।
नारायण वामन तिलक

नारायण वामन तिलक (6 दिसम्बर, 1861 – 1919) एक मराठी कवि थे।
नारायण वामन तिलक का जन्म ६ दिसंबर १८६१ में महाराष्ट्र राज्य के जिला रत्नगिरि के करज गाँव में हुआ था। इनके पिता का स्वभाव कठोर था तथा माता कोमल स्वभाव की थीं। इसलिए सब बच्चे माँ को ही अधिक मानते थे। माता का धर्म से तथा कविता से प्रेम था, अत: तिलक भी बाल्यावस्था से ही धार्मिक प्रवृत्ति के तथा कविता लिखने के शौकीन थे।
माता का देहांत ११ वर्ष की अवस्था में हो जाने के कारण उनके जीवन में बड़ा परिवर्तन आया। उन्होंने निश्चय किया कि अब वे अपने पिता से अलग रहकर संसार में अपने लिए स्वयं ही मार्ग ढूँढ़ेगे। वे नासिक चले गए और वहाँ एक युवक के घर में शरण पाई। नासिक में उनकी भेंट प्रसिद्ध विद्वान् गणेश शास्त्री लेले से हुई। उन्होंने नारायण तिलक को संस्कृत की नि:शुल्क शिक्षा दी। एक हाई स्कूल के प्रिंसिपल ने उन्हें कक्षा में नि:शुल्क बैठने की अनुमति दी। इस प्रकार उन्होंने अंग्रेजी का अध्ययन आरंभ किया। इसी समय उनके पिता ने शेष चार बच्चों को भी नासिक भेज दिया कि वे नारायण के साथ रहें। उनको स्कूल छोड़कर जीविका की तलाश में इधर उधर भटकना पड़ा। फिर भी उन्होंने अपना अध्ययन नहीं छोड़ा।
कुछ कठिनाई के उपरांत एक स्वजातीय लड़की के साथ उनका विवाह हो गया। वे बहुत समय तक किसी एक वातावरण में न रह सके क्योंकि सत्य की खोज में उनकी तीव्र प्रतिभा बराबर उन्हें नवीन क्षेत्रों की ओर ढकेल रही थी। अपनी युवती पत्नी को उसके मायके में छोड़कर वे महाराष्ट्र का कोना-कोना छानते हुए दूर निकल जाते थे। वे कीर्तन करते, पुराण पढ़ते और व्याख्यान दिया करते थे। धार्मिक क्षेत्रों में वे बड़े उत्साह के साथ सत्य की खोज करते थे। किशोरावस्था में ही जातिवाद से घृणा कने लगे थे। उनकी प्रबल इच्छा थी कि वे बेड़ियाँ जो भारत माँ को जकड़े हुए हैं, तोड़ दी जाएँ। वे मूर्तिपूजा तथा जातिवाद रूपी दीवारों को गिरा देना चाहते थे।
उनकी भेंट नागपुर के एक धनी नागरिक अप्पा साहब से हुई जिन्होंने वैदिक तथा अन्य धर्मग्रंथों का संग्रह करने में काफी रकम खर्च की थी। नारायण वामन तिलक ने इन संस्कृत की रचनाओं का मराठी भाषा में अनुवाद किया।
एक दिन तिलक नागपुर से राजनाँदगाँव राजा के पास नौकरी करने जा रहे थे कि रेलगाड़ी में उनकी भेंट एक अंग्रेज मिशनरी से हुई जिसने उनको बाइबिल की प्रतिलिपि पढ़ने को दी। अरुचि होने के बावजूद उन्होंने इसे पढ़ने की प्रतिज्ञा की।
महीनों तक बाइबिल का अध्ययन करने के बाद मसीही धर्म की सत्यता का उनमें मन में विश्वास हो गया। उन्होंने अमरीकी-मराठी मिशन के पादरी जे.इ. ऐबट साहब से १० फरवरी, १८९५ ई. को बंबई में बप्तिस्मा ले लिया।
मनुष्य के नाते नारायण वामन तिलक ने अपने साथियों से जाति, धर्म और कुल का भेदभाव रखे बिना प्रेम किया। किसी विद्वान् ने उनसे प्रश्न किया कि 'प्रभु की सेवा क्या है?' तिलक जी ने उत्तर दिया कि 'जनसेवा ही प्रभु की सेवा के बराबर है। अपने हित को बिसार दो और दूसरों के हित को अपना हित समझो।'
भारतीय होने के नाते वे महान् देशभक्त थे। उनमें ऐसी ज्वलंत देशभक्ति विद्यमान थी जिसका अनुभव उनके संपर्क में आकर कोई भी व्यक्ति कर सकता था। वे कहा करते थे कि जब तक मनुष्य देशभक्त न हो, वह यीशु मसीह का सच्चा भक्त नहीं हो सकता।
संपूर्ण महाराष्ट्र के नगरों तथा गाँवों में मसीही जनता उनके बनाए हुए गानों को समय समय पर गाया करती है। उनकी मृत्यु १२ जून, १९४० ई. में महाबलेश्वर में हुई।
२७१९ ईसा पूर्व

२७१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
श्रावण कृष्ण एकादशी

श्रावण कृष्ण एकादशी भारतीय पंचांग  के अनुसार पांचवे माह की छब्बीसवी तिथि है, वर्षान्त में अभी २१४ तिथियाँ अवशिष्ट हैं।
धर्मपुत्र (1961 फ़िल्म)

संक्षेप

ये फिल्म आचार्य चतुरसेन द्वारा लिखे उपन्यास पर १९६१ में यश चोपड़ा द्वारा निर्देशित की गयी थी। यह फिल्म ब्रिटिश राज के दौरान भारत के विभाजन से पैदा हुए साम्प्रदायिक घटनाओ पर आधारित है। इस फिल्म में शशि कपूर ने वयस्क होकर पहली बार काम किया था। जिसमे उन्होंने एक हिन्दू कट्टरतावादी की भूमिका निभाई थी। फिल्म नवाब बदरुद्दीन, गुलशन राय और हुस्न बानो की भूमिकाओ के साथ अभिनित है।
प्रतिलेखन (जीवविज्ञान)

प्रतिलेखन जीन अभिव्यक्ति में पहला कदम है जिसमें डीएनए के किसी एक भाग को आर एन ए पॉलीमरेज एंजाइम के द्वारा आर एन ए में कॉपी किया जाता है। प्रतिलेखन के समय एक आरएनए पॉलीमरेज एक डीएनए अनुक्रम को पढता है और एक पूरक, प्रतिसमान्तर आरएनए स्ट्रैण्ड उत्पन्न करता है जिसे 'प्राथमिक प्रतिलेख' कहते हैं।
विक्रम सेठ

भाषा में रुचि

विक्रम सेठ ने विशेष रूप से चीनी भाषा का अध्ययन किया।

सम्लैंगिकता

सेठ सम्लैंगिकता का समर्थन करते हैं और वे स्वयं सम्लैंगिक हैं।
धड्वाल

धड्वाल (थड़वाल या डडवाल) एक जाट गोत्र है।
सॉर्बिटॉल

Sorbitol एक कार्बनिक अल्कोहल है जो चीनी या मिठास के लिए खाने और टूथपेस्ट जैसी चीज़ों में इस्तेमाल किया जाता है। यह कृत्रिम होता है लेकिन आजकल बहुत इस्तेमाल हो रहा है।
माशा (वज़न का माप)

माशा भारतीय उपमहाद्वीप का एक पारम्परिक वज़न का माप है। आधुनिक वज़न के हिसाब से एक माशा लगभग ०.९७ ग्राम के बराबर है, यानि एक ग्राम से ज़रा कम।
फ़्लोरा

फ़्लोरा  (अंग्रेज़ी: Flora, लातिनी:Flora; उच्चारण:फ़्लोरा ) किसी क्षेत्र अथवा काल विशेष में पाए जाने वाले पौधों और वनस्पतियों के समूह को कहते हैं। आमतौर पर इसमें उस क्षेत्र में मानव द्वारा बाहर से लाकर स्थापित प्रजातियों को शामिल नहीं किया जाता। कभी कभी बैक्टीरिया और कवकों को भी फ़्लोरा में शामिल किया जाता है, जैसे gut flora अथवा skin flora जैसी शब्दावलियों में इसका प्रयोग।

व्युत्पत्ति

फ़्लोरा (Flora) प्राचीन रोमन धर्म की देवियों में से एक थीं। वो वनों, पेड़-पौधों और फूलों की देवी थीं। संभवतः इसी देवी के नाम पर किसी क्षेत्र की सम्पूर्ण वनस्पतियों को सामूहिक रूप से फ़्लोरा के नाम से पुकारा जाता है।
बिन्तुरोंग

अन्य भाषाओं में

अंग्रेज़ी में इसे "binturong" लिखा जाता है और "bearcat" (बेयरकैट) भी बुलाया जाता है। इंडोनेशिया के रियाउ क्षेत्र में इसे "तेन्तुरुन" (tenturun) कहा जाता है। भारत में असमिया भाषा में इसे "योउंग" और बर्मा में इसे "म्योउक-क्या" (अर्थ: बंदर-शेर) कहा जाता है।
आदमी और इंसान

संक्षेप

मुनीश और जयकिशन दो गहरे मित्र है और एक ही लड़की मीना से प्यार करते है लेकिन दुर्भाग्यवश गलतफहमी के कारण दोनों एक-दूसरे के शत्रु बन जाते है। मुनिश एक जांच अधिकारी के तौर पर जस्टिस बीएन देसाई के कत्ल की जांच-पडताल में जयकिशन का हाथ पाता है। तब वह अपने दोस्त को बचाने के लिए खुद की कुर्बानी देना चाहता है लेकिन अंत में जयकिशन सारी सच्चाई जानने के बाद अदालत में अपना जुर्म कबूल कर लेता है
नेपाल का संविधान

नेपाल का अन्तरिम संविधान २००७

अप्रेल 2006 में जब राजा ज्ञानेंद्र ने सत्ता की सारी शक्तियां निर्वासित प्रतिनिधियों की सभा को सौंपने की अनुमति दी तो सभी दलों ने मिलकर एक अंतरिम सरकार बना दी। अंतरिम सरकार को ही शासन का कार्यभार व संविधान का निर्माण करना था। उसी कड़ी में नेपाल का अंतरिम संविधान बनाया गया। किन्तु इस अंतरिम संविधान में कुछ पहलू विवादास्पद थे। इसी कारण यह संविधान सभी नेपाली लोगों ने स्वीकार नहीं किया। अन्ततः 2015 में नये संविधान का निर्माण हुआ जिसमें सभी को साथ लेकर चलने की बात कही गई।
हाइड्राजोइक अम्ल

हाइड्राजोइक अम्ल एक अकार्बनिक यौगिक है।
पुनर्नवा मंडूर

पुनर्नवा मंडूर एक आयुर्वेदिक औषधि है। यह कोलेस्ट्रॉल वृद्धि में लाभदायक होती है।
ज़ंजीर (1973 फ़िल्म)

उल्लेखनीय वार्ता

शेर खान: अस्सलाम-आले-कुं इंस्पेक्टर, हमारी खुशकिस्मती तुम जैसे बड़े अफसर ने हमें याद किया, हमारे लायक कोई खिदमत
विजय: तुम्हारा नाम शेर खान हैं
शेर खान: इस इलाके में नए आये हो साहब, वरना शेर खान को कौन नहीं जनता? खैर अब मुलाकात हो गई

(शेर खान बैठने कुर्सी निकालने पर विजय उसे लात मारकर धकेल देता है)
विजय: जब तक बैठने को न कहा जाये शराफ़त से खड़े रहो, यह पुलिस स्टेशन हैं तुम्हारे बाप का घर नहीं
शेर खान: साहब आज तक किसी ने शेर खान से इतनी बड़ी बात नहीं कही, यह तुम नहीं तुम्हारी वर्दी तुम्हारी कुर्सी बोल रही हैं, जिस दिन यह कुर्सी यह वर्दी नहीं रहेगी तुम...
विजय: (चिल्लाते) शाट अप यू ब्लडी...
शेर खान: चिल्लाओ नहीं साहब, गला ख़राब हो जाएगी साहब, घंटी बजाओ और हवालदार को कहो के शेर खान को हवालात में बंद कर दे
विजय: हवालदार, शेर खान को बहार छोड़ दो
शेर खान: शेर खान खुद आया था, खुद चला जायेगा, खुदा-हाफिज़
चुलीकाटा

चुलीकाटा, भारत की एक प्रमुख जनजाति हैं।
विजयवर्मन्

विजयवर्मन चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
फोटोग्राफिक्स (अनुप्रयोग)

फोटोग्राफिक्स (Fotografix), ग्राफिक्स के सम्पादन में काम आने वाला एक नि:शुल्क सॉफ्टवेयर है। अभी यह माइक्रोसॉफ्ट विन्डोज में काम करता है। इसकी सबसे बड़ी विशेषता है कि यह सुवाह्य (पोर्टेबल) है; बहुत कम जगह घेरता है। इन विशेषताओं के बावजूद भी इसमें ऐसे गुण और क्षमताएँ हैं जो बड़े-बड़े फोटो-सम्पादक सॉफ्तवेयरों में ही उपलब्ध हैं।
एडामेन्टेन

एडामेन्टेन एक कार्बनिक यौगिक है। इसकी गंध कपूर के समान होती है।
चूना कंक्रीट

चूना, बालू तथा बजरी (gravel) के मिश्रण को चूना कंक्रीट (lime concrete) कहते हैं। पोर्टलैंड सीमेण्ट के आने के पहले इसका बहुतायत में उपयोग होता था।

परिचय

चूना कंक्रीट अच्छी तरह श्रेणीबद्ध किए हुए सूक्ष्म और स्थूल राशियों का समूह है, जिसमें जोड़नेवाला पदार्थ चूना रहता है। स्थूल राशि में तोड़े हुए पत्थर, तोड़ी हुई ईटें या रोड़े हाते हैं, जिनके विस्तार ३/१६ इंच से १.५ इंच तक के होते हैं। सूक्ष्म राशि में ऐसे कण होते हैं जो ३/१६ इंच अक्षिवाली चलनी से छन जाएँ पर १०० अक्षि प्रति वर्ग इंच वाली चलनी में न छने। ये राशियाँ बालू, दले पत्थर या सुर्खी की होती हैं।
स्थूल राशि, सूक्ष्म राशि और चूने को क्षैतिज स्तर में रखकर सधरणतया चूना कंक्रीट बनाया जाता है। प्रत्येक स्तर की मोटाई आवश्यक अनुपात के अनुसार रखी जाती है। आवश्यक पानी डालकर थोड़ी-थोड़ी मात्रा में उन्हें मिलाया जाता है।
चूना कंक्रीट का उपयोग नींव डालने, पुश्ता बाँधने और धन (mass) कंक्रीट बनाने में बहुत होता है।
भवनों की नींव डालने में चूना कंक्रीट व्यापकता से उपयोग में आता है, यद्यपि इसका स्थान पतला सीमेंट कंक्रीट ले चुका है, क्योंकि सीमेंट सुगमता से प्राप्य है। इसके सघन होने में कम समय लगता है और खर्च भी कम पड़ता है। लगभग ८ इंच मोटाई की कंक्रीट रखी जाती है, जिसे १०-१२ पाउंड वाली दुरमुस से पीटकर ६ इंच तक सघन कर देते हैं। दरमुस का क्षेत्रफल लगभग ५० वर्ग इंच और आयताकार होना चाहिए, जिससे किनारों की पिटाई ठीक से हो सके। पिटाई समाप्त हाने पर गारा ऊपर आ जाना चाहिए। यदि गारा ऊपरी सतह पर नहीं आता, तो उससे पानी की कमी मालूम होती है और तब स्तर फिर से रखना चाहिए। दुरमुस से पीटते समय और पानी नहीं देना चाहिए, केवल ग्रीष्मकाल में उद्वाष्पण से पानी की क्षति की पूर्ति के लिये पानी दे सकते हैं। जब ईंट की गिट्टी का प्रयोग हो, तब पीटते समय पानी छिड़का जा सकता है।
पुश्ते के लिये कंक्रीट की मोटाई ५ इंच - १० इंच रहती है। पानी बह जाने के लिये २० में १ की ढाल रखी जाती है। हाथ की थापी से, पिटाई करते समय कुछ अनुपात में चूने के पानी में गुड़ और बेल (फल) का विलयन मिलाकर छिड़का जाता है। इससे छत में जलरोधकता आ जाती है। फिर अंत में कुछ स्वच्छ सीमेंट छिड़क देते हैं ताकि तल ऐसा कठोर हो जाय कि उसमें जल प्रविष्ट न हो सके।
भारत में पशुपालन

भारत में बहुत से किसानों की जीविका पशुपालन से चलती है। दूध, मांस, अण्डा, ऊन आदि की प्राप्ति के अलावा पशुओं का उपयोग शक्ति के स्रोत के रूप में भी होता है (मुख्यतः बैल)। अतः ग्रामीन अर्थव्यवस्था में पशुपालन की महती भूमिका है।
किरण भटनागर

किरण भटनागर (Kiron Bhatnagar) जन्म -February 8, 1951 
भारतीय रंगकर्मी, लेखक और निर्देशक। नेशनल स्कूल ऑफ ड्रामा में अध्ययन। भारतीय नाट्य संघ से जुडी थी। वर्तमान मै संगीत नाटक अकादमी में उपसचिव। 
किरण भटनागर द्वारा संपादित जे. एन. कौशल के संस्मरणों का संग्रह दर्द आया था दबे पाँव में जे. एन. कौशल के २८ लेखों और रंग-प्रसंगों के संस्मरणों का संचयन है। उनके माध्यम से भारतीय विशेषकर हिन्दी रंगमंच का चालीस वर्ष का इतिहास एक भिन्न रूप में हमारे सामने प्रस्तुत हुआ है।
कोंकण रेलवे

कोंकण रेलवे भारतीय रेलवे की एक आनुषांगिक कंपनी है जो कोंकण के तटीय क्षेत्रों के लिए रेलों का परिचालन करती है। 
इसकी स्थापना 26 जनवरी 1998 में हुई थी। इसका मुख्यालय मुम्बई 
में स्थित है।

मंडल

इसके अंतर्गत आने वाले मंडल हैं:
भंटापोखर

कृषि एवं उद्योग

यहाँ की फसलों में धान, गेहूँ, ईख (गन्ना), मक्का, अरहर आदि प्रमुख हैं। इसके अलावा इस जिले में कुछ जगहों पर फूलों और सब्जियों की भी खेती रोजगारपरक कृषि के तौर पर की जाती है।
चेत सिंह

बनारस के सामंत जमींदार बलवंतसिंह के पुत्र चेतसिंह के उत्तराधिकार ग्रहण (१७७० ई.) करने के बाद, उक्त जमींदारी अवध के आधिपत्य से ईस्ट इंडिया कंपनी के अंतर्गत ले ली गई (१७७५)। हेस्टिंग्ज़ ने तब चेतसिंह को वचन दिया था कि उनके नियमित कर देते रहने पर, उनसे किसी भी रूप में अतिरिक्त धन नहीं लिया जाएगा। किंतु मरहठा युद्ध से उत्पन्न आर्थिक संकट में हेस्टिंग्ज ने उनसे पाँच लाख रुपयों की माँग की (१७७८)। चेतसिंह के आनाकानी करने पर हेंस्टिंग्ज ने पाँच दिनों के अंदर भूगतान की धमकी दे रकम वसूल ली। अगले वर्ष उनसे पाँच लाख की दुबारा माँग की। चेतसिंह के पूर्व आश्वासन का विनम्र उल्लेख करने पर, हेस्टिंग्ज ने सक्रोध हर्जाने के रूप में बीस हजार रुपए भी साथ वसूले।
१७८० में हेस्टिंग्ज ने उतना ही धन (पाँच लाख) देने का फिर आदेश दिया। चेतसिंह ने हेंस्टिंग्ज को मनाने अपना विश्वासपात्र नौकर कलकत्ते भेजा; साथ में दो लाख रुपए की घूस भी अर्पित की। हेस्टिंग्ज ने घूस तो स्वीकार करली, लेकिन भारी दंड सहित उक्त धन तीसरी बार भी वसूल किया। अब उसने चेतसिंह को एक हजार घुड़सवार भेजने की फरमाइश की। चेतसिंह के पाँच सौ घुड़सवार और पाँच सौ पैदल तैयार करने पर, हेंस्टिंग्ज ने पाँच करोड़ रुपए का जुर्माना थोप दिया। हेस्टिंग्ज के बनारस पहुँचने पर उसने चेतसिंह से मिलना ही अस्वीकार नहीं किया, बल्कि उनके नम्रतापूर्ण पत्र को विद्रोहप्रदर्शन घोषित कर, उन्हें बंदी बना लिया। इस दुर्व्यवहार से उत्तेजित हो चेतसिंह की सेना ने स्वत: विद्रोह कर, हेस्टिंग्ज का निवास स्थान घेर लिया। हेस्टिंग्ज ने प्राणापन्न संकट में धैर्य और साहस से विद्रोह का दमन किया; यद्यपि अंग्रेजी सेना के बनारस का पूरा खजाना लूट लेने के कारण हेस्टिंग्ज के हाथ कुछ न लगा। चेतसिंह विद्रोहजनित अवस्था में लाभ उठाकर विजयगढ़ भाग गए और विजयगढ़ से ग्वालियर। हेस्टिंग्ज ने बनारस की जमींदारी अपहृत कर चेतसिंह के किशोरवयस्क भांजे को, यथेष्ट लगानवृद्धि के साथ सौंप दी। चेतसिंह के प्रति हेस्टिंग्ज के इस लज्जाजनक दुर्व्यवहार के मूल में हेस्टिंग्ज की व्यक्तिगत प्रतिशोध की भावना निहित थी, जिसकी पार्लियामेंट में भर्त्सना हुई।
मुग़ल चित्रकारी

मुगल चित्रकला दक्षिण एशियाई चित्रकला की एक विशेष शैली है जो आम तौर पर पुस्तक चित्र के रूप में या एलबम में रखे जाने योग्य एक कार्य के रूप में होता है। यह पारसी की सूक्ष्म चित्रकारी से पैदा हुई है और भारतीय हिंदू, जैन, बौद्ध और प्रभावों के साथ सोलहवीं से उन्नीसवीं सदी के दौरान विकसित हुई है।
सेर्रातेइक्स की सांता मारिया

इतिहास

इस आश्रम का इतिहास 940 ईसवी से शुरू होता है जब ईसाई धर्म के संयासियों के समूह ने इस क्षेत्र पर बसने का महत्वपूर्ण निर्णय लिया था। 977 से यह सेर्दुन्या काउन्टी और बेसालू काउंटी के अधीन हो गया था जबकि इसी बीच फ़्रॉइला एक ऍबट बन गया था (977-993)। चूँकि यहाँ पर 13 ईसाई धर्म के संयासियों को शरण दी गई थी, यहाँ के लिए ओलीबा काब्रेता से अनुदान प्राप्त हुए थे। 1077 बने एक नए गिरजाघर को 1126 में पवित्र किया गया था। चौदहवी शताब्दी में जब यहाँ केवल छः ईसाई धर्म के संयासी सो रहे थे, उसी समय घंटाघर बरबाद हो गया था। इसलिए 1373 में नए रूप में गिरजाघर का निर्माण हुआ था। इस नवनिर्मित गिरजाघर को बेरेंगुअर दे ल्युचा ऍबट के अंगरगत लाया गया था। बाद में इस गिरजाघर को उर्गेय के बिशप के नेतृत्व के अधीन किया गया था।
इस गिरजाघर को पुनर्निर्मित करते समय अधूनिकरण और पारम्परिक शैली के मिश्रण से सम्मिलित होने वाली वास्तुकला का प्रयोग किया गया था। इस गिरजाघर को 1798 और 1827 के बीच फिर से बनाया गया था। निर्माण की देख-रेख में एक अहम भूमिका वास्तुकार जोज़ेप तोर्रेवेदेला (Josep Torrevedella) की थी जिन्होंने मुख्य शैली निर्माण को 1793 में पूरा किया था।  इन इमारतों स्पेन की गृह युद्ध के दौरान काफ़ि हानि हुई थी और आश्रम से जुडी सम्पत्तियों को नुक़्सान पहुँचा था। ऍबट बेर्रेंगेर दे तॉरिगुएस को बिएन दे इंतेरेस कल्चरल की सूची में सम्मिलित किया गया है 1982 में। .
प्रेमेजुङ

प्रेमेजुङ पूर्वी नेपाल का एक सुन्दर गांव है। यह गांव मेची अंचल के इलाम जिला के अन्तर्गत पड़ता है।
वुव भाषा

यह चीन में बोली जाने वाली एक प्रमुख भाषा हैं।
मणिकर्णिका

मणिकर्णिका कानों में धारण करने वाला एक अद्भुत स्वर्ण आभूषण होता है।
पंजाब क्षेत्र

पंजाब दक्षिण एशिया का क्षेत्र है जिसका फ़ारसी में मतलब पांच नदियों का क्षेत्र है। पंजाब ने भारतीय इतिहास को कई मोड़ दिये हैं। अतीत में शकों, हूणों, पठानों व मुगलों ने इसी पंजाब के रास्ते भारत में प्रवेश किया था। आर्यो का आगमन भी हिन्दुकुश पार कर इसी पंजाब के रास्ते ही हुआ था। पंजाब की सिन्धु नदी की घाटी में आर्यो की सभ्यता का विकास हुआ। उस समय इस भूख़ड का नाम सप्त सिन्धु अर्थात सात सागरों का देश था। समय के साथ सरस्वती जलस्रोत सूख् गया। अब रह गयीं पाँच नदियाँ-झेलम, चेनाब, राबी, व्यास और सतलज इन्हीं पाँच नदियों का प्रांत पंजाब हुआ। पंजाब का नामाकरण फारसी के दो शब्दों से हुआ है। पंज का अर्थ है पाँच और आब का अर्थ होता है जल।
आचार्य राममूर्ति

आचार्य राममूर्ति त्रिपाठी और आचार्य राममूर्ति अलग-अलग व्यक्ति हैं; भ्रमित न हों।
आचार्य राममूर्ति (२२ जनवरी १९१३ - २० मई २०१०) गांधीवादी शिक्षाविद और समाजसेवी थे। वे जयप्रकाश नारायण के सहयोगी थे। आचार्य राममूर्ति की अगुवाई में 1990 में राष्ट्रीय शिक्षा नीति में सुधार के लिए कमेटी का गठन किया गया था। आचार्य राममूर्ति समिति ने अपनी रिपोर्ट शिक्षा व्यवस्था में आमूलचूल परिवर्तन की सिफारिश की थी।

जीवनी

आचार्य राममूर्ति का जन्म २२ जनवरी १९१३ को उत्तर प्रदेश के जौनपुर जिले के अर्धपुर जिले में एक किसान परिवार में हुआ था।
1938 में लखनऊ विश्वविद्यालय से एमए इतिहास में प्रथम श्रेणी में उत्तीर्ण करने के बाद आचार्य राम मूर्ति ने बनारस के क्वींस कॉलेज में अध्यापन कार्य किया। 1954 में कॉलेज की नौकरी छोड़कर वे धीरेन्द्र मजूमदार के आह्वान पर श्रमभारती खादीग्राम जमुई, (मुंगेर, बिहार) पहुंचे, जहां उन्होंने सादा जीवन के अभ्यास के साथ एक नए जीवन की शुरुआत की। यहां उन्होंने गांधी जी की कल्पना की नई तालीम का अभ्यास और शिक्षण शुरू किया।
आचार्य राममूर्ति मूलतः एक शिक्षक थे। उनका सपना जननायक बनने का नहीं था, बल्कि वह चाहते थे कि समाज परिवर्तन के काम में लगने वाले ज़्यादा से ज़्यादा सिपाही तैयार हों। उन्होंने अपना सारा जीवन ऐसे लोगों को तैयार करने में लगा दिया। जहां भी ऐसे लोगों के मिलने की संभावना होती, आचार्य जी वहां पहुंचने की कोशिश करते। उनके कुछ मतभेद तो अपने सर्वोदय आंदोलन के साथियों से भी थे। जब जयप्रकाश नारायण ने बिहार में छात्र आंदोलन को अपना समर्थन दिया तथा बाद में संपूर्ण क्रांति का आंदोलन शुरू किया तो आचार्य जी ने सबसे पहले उसका केवल समर्थन ही नहीं किया, बल्कि पहले सिपाही की तरह उसमें कूद पड़े। उन्होंने संपूर्ण क्रांति के भाष्य का जिम्मा ख़ुद संभाल लिया।
आचार्य राममूर्ति की भाषा, विद्वान की भाषा नहीं थी, लेकिन विद्वान की भाषा से ज़्यादा तार्किक और ज़्यादा समझ में आने वाली भाषा थी। दिखने में सीधे-सादे, पहनने में ग्रामीण भारत की झलक देने वाले और समझाने में मार्क्स एंजेल का आभास देने वाले आचार्य राममूर्ति का जितना उपयोग होना चाहिए, उतना हो नहीं पाया। वी पी सिंह प्रधानमंत्री थे, उन्होंने आचार्य जी के सामने प्रस्ताव रखा कि वह राज्यपाल पद स्वीकार कर लें, पर आचार्य जी ने इसे अस्वीकार कर दिया। उन्होंने कहा कि वह शिक्षा पर कोई बुनियादी काम करना चाहते हैं। वी पी सिंह सरकार ने राममूर्ति कमीशन बनाया, जिसने शिक्षा में बुनियादी सुधार की स़िफारिशें कीं। यह पहला कमीशन था, जिसने लंबा समय नहीं लिया और डेढ़ साल के भीतर अपनी रिपोर्ट तत्कालीन प्रधानमंत्री चंद्रशेखर को सौंप दी। अफसोस कि वह रिपोर्ट किसी अलमारी में बंद पड़ी है।
आख़िरी दिनों में आचार्य जी बिल्कुल अकेले रह गए थे। शरीर साथ नहीं देता था, लेकिन उनका मस्तिष्क उनका सारथी था। उनका परिवार बहुत छोटा था, पर उसका सुख उन्हें नहीं मिला। उनके साथी कृष्ण कुमार जी और राम गुलाम जी उनके साथ आख़िरी समय तक रहे।
पर्सा, लुम्बिनी

पर्सा दक्षिणी नेपाल के रुपन्देही जिले में एक ग्रामीण विकास समिति है। १९९१ की नेपाल की जनगणना के अनुसार यहाँ ५०७ घरों में ३३८० लोग रहते हैं।
युनाइटेड प्रेस इंटरनेशनल

यह संयुक्त राज्य अमेरिका की एक प्रमुख समाचार संस्था है।
नीतीश कटारा हत्याकांड

नीतीश कटारा दिल्ली में 25 वर्षीय भारतीय कारोबार  कार्यकारी  थी, जिसकी विकास यादव, प्रभावशाली आपराधिक-राजनीतिज्ञ डीपी यादव के बेटे ने, 17 फ़रवरी 2002 के शुरुआती घंटों में हत्या कर दी गई थी। नीतीश ने हाल ही में  मैनेजमेंट टेक्नोलॉजी, गाजियाबाद, संस्थान से स्नातक की उपाधि प्राप्त की थी जहां वह अपने सहपाठी, भारती यादव, विकास की बहन के साथ प्यार में पड़ गया था,। निचली अदालत ने नीतीश की हत्या को आनर किलिंग माना क्योंकि परिवार को उनके रिश्ते को स्वीकार नहीं किया था।  कोर्ट ने विकास और विशाल यादव को दोषी पाया था  बाद में 30 मई 2008 को निचली अदालत ने उन्हें उम्रकैद की सज़ा दी। 2 अप्रैल 2014 को दिल्ली उच्च न्यायालय ने अभियुक्त को आजीवन कारावास के निचली अदालत के फैसले को बरकरार रखा। 6 फ़रवरी 2015 को मौत की सज़ा पर फिर से अपील पर दिल्ली उच्च न्यायालय ने प्रेषण के बिना 25 साल के सश्रम आजीवन कारावास की सज़ा के रूप में , विस्तारित किया। 9 सितंबर, 2015 को भारत के सर्वोच्च न्यायालय ने विशाल और विकास यादव के लिए सज़ा को बढ़ा कर मौत की सज़ा की मांग करती नीलम कटारा की याचिका को खारिज कर दिया।
श्याम सिंह 'शशि'

परिचय

डॉ श्याम सिंह 'शशि' का जन्म हरिद्वार के निकट बहादुरपुर नाम्क गाँव में हुआ था।
सुखबीर सिंह जौनपुरिया

सुखबीर सिंह जौनपुरिया टोंक-सवाई माधोपुर लोक सभा निर्वाचन क्षेत्र से १६वीं लोकसभा में भाजपा सांसद हैं।
प्रभादेवी

प्रभादेवी दक्षिण मुंबई का एक क्षेत्र है।
चित्रा दत्ता

चित्रा दत्ता एक भारतीय भौतिक विज्ञानी है, जो जैव सूचना विज्ञान और कम्प्यूटेशनल जीव विज्ञान में काम किया है। वह प्रमुख वैज्ञानिक हैं स्ट्रक्चरल जीव विज्ञान और जैव सूचना विज्ञान भारतीय रसायन विज्ञान संस्थान, कोलकाता मे। 
दत्ता ने स्नातक विज्ञान किया और स्नातकोत्तर भौतिक विज्ञान मे पश्चिम बंगाल में विश्वभारती विश्वविद्यालय से। उन्होंने १९८४ में कलकत्ता विश्वविद्यालय से भौतिकी विज्ञान में पीएचडी प्राप्त की, जिसके बाद वे एक वैज्ञानिक के रूप में भारतीय रसायन विज्ञान संस्थान में काम शुरु कर दिया। 
चित्रा दत्ता को १९९२ में नेशनल एकेडमी ऑफ साइंसेज के फेलो के रूप में चुना गया था।